stanford-oval/wikipedia huggingface dataset:
เซ็นทรัลพลาซา

เซ็นทรัลพลาซา อาจหมายถึง
เซ็นทรัลพลาซา (ฮ่องกง) - ตึกระฟ้าในฮ่องกง
เซ็นทรัล ลาดพร้าว - ศูนย์การค้าดำเนินการโดย บมจ. เซ็นทรัลพัฒนา ซึ่งเปิดดำเนินการในชื่อ "เซ็นทรัลพลาซา"
โรงแรมเซ็นทารา แกรนด์ แอท เซ็นทรัล ลาดพร้าว กรุงเทพ ซึ่งเคยใช้ชื่อ "โรงแรมเซ็นทรัลพลาซา"
ยอด นครนายก

| ยอด นครนายก |
| --- | --- |

สารนิเทศภูมิหลัง
เกิด: 12 ธันวาคม พ.ศ. 2492 สมัคร ผลประเสริฐ
เสียชีวิต: 24 สิงหาคม พ.ศ. 2565 (72 ปี) อำเภอเมืองนครนายก จังหวัดนครนายก ประเทศไทย
คู่สมรส: วรรณทิพย์ ขุนทิพย์แสง
อาชีพ: นักแสดง, นักการเมือง, พิธีกรรายการโทรทัศน์
ปีที่แสดง: พ.ศ. 2507 - 2565
ThaiFilmDb
ยอด นครนายก หรือชื่อจริง สมัคร ผลประเสริฐ (12 ธันวาคม พ.ศ. 2492 - 24 สิงหาคม พ.ศ. 2565) เป็นนักแสดงตลกชาวไทยซึ่งเอกลักษณ์ประจำตัวคือหัวล้าน
ประวัติ

ยอด นครนายก หรือ สมัคร ผลประเสริฐ เกิดเมื่อวันที่ 12 ธันวาคม พ.ศ. 2492 ที่อำเภอบ้านนา จังหวัดนครนายก เป็นบุตรของสมาน ผลประเสริฐ และจำปี ผลประเสริฐ โดยครอบครัวทำอาชีพตัดใบตองขาย ในวัยเด็กฐานะยากจนมากไม่สามารถเรียนต่อได้จนจบแค่ ป.4 จากโรงเรียนเอี่ยมประดิษฐ์ภายหลังไปทำหน้าที่ขึ้นฉากลิเกร้องเพลงหน้าเวทีลิเกกับคณะบัวสุวรรณต่อมาได้เข้าสู่คณะลูกไทยซักพัก ยอดได้เข้าสู่วงการลูกทุ่งกับวงศรีไพร ลูกราชบุรี / ผ่องศรี วรนุช / ศรชัย เมฆวิเชียร
เข้าสู่วงการบันเทิง

เข้าสู่วงการปี พ.ศ. 2507 โดยอยู่วงดนตรีลูกทุ่ง และ เริ่มเล่นตลกคาเฟ่จากคณะสี่ดาว สมาชิกประกอบด้วย แดน บุรีรัมย์ ยอด นครนายก ตุ๊ยตุ๋ย น้ำเชื่อมหยด และ ศรีแพร ต่อมาตั้งคณะรวมดาว ประมาณปี 2530 ประกอบด้วย ยอด ตุ๊ยตุ๋ย ยาว ดาร์กี้ โย่ง อยู่ด้วยกันได้ 3 ปี ยาว โย่ง ไปตั้งคณะ จึงเปลี่ยนเป็นคณะ ยอด นครนายก และ มีผลงานการแสดงต่าง ๆ มากมายและได้นำ แดง บิ๊กโจ๊ก / แจ๊ค นครพนม / โชเลย์ ดาวร้ายหรือ นงค์ เชิญยิ้มและเตี้ย พิจิตรมาร่วมคณะ ก่อนที่จะแยกย้ายไปอีกก่อนที่จะได้ ดาร์กี้ ขี้เมากลับมาอีกครั้งแต่อยู่ได้มานานทีมแตกไปเลยยุบทีมคณะตลกไปในช่วงปี 2551 รวมถึงเคยเป็นอาสาสมัครของมูลนิธิป่อเต็กตึ๊งนานถึง 20 ปีด้วย
การทำงานการเมือง

ยอดยังเป็นนักการเมืองในท้องถิ่นของจังหวัดปทุมธานี โดยเข้าสู่วงการการเมืองท้องถิ่นเมื่อประมาณ ปี พ.ศ. 2535 โดยเป็นรองนายกเทศมนตรี เทศบาลเมืองคูคต จังหวัดปทุมธานี โดยมีนายประเทือง โนทะกะ เป็นนายกในสมัยนั้น รวมไปถึงยังเป็นรองนายกเทศมนตรีเมืองคูคต อำเภอลำลูกกา มาแล้ว 5 สมัยอีกด้วย
ชีวิตส่วนตัว

เคยผ่านการสมรสมาแล้ว 2 ครั้ง มีบุตรทั้งหมด 4 คน ภรรยาคนปัจจุบัน ชื่อ วรรณทิพย์ ขุนทิพย์แสง เป็นข้าราชการระดับ 6 ของเทศบาลเมืองคูคต โดยทำพิธีสมรสไปเมื่อต้นปี พ.ศ. 2552 และในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งเป็น ส.ส. ในเขต 6 จังหวัดปทุมธานี สังกัดพรรคประชาธิปัตย์ด้วย แต่ไม่ได้รับการเลือกตั้ง หลังจากนั้นจึงไปรับหน้าที่เป็นพิธีกรให้กับช่องทีวีดาวเทียมบลูสกายแชนแนล โดยเป็นพิธีกรในรายการ "สน.อาสา" คู่กับมัลลิกา บุญมีตระกูล เป็นบางครั้ง และเคยเป็นพิธีในรายการ "ข่าวบ่ายคลายเครียด" คู่กับ หยอง ลูกหยี และกล้วย เชิญยิ้ม รวมไปถึงยังเคยขึ้นเวที กปปส. อีกด้วย
ต่อมาได้มีการเปลี่ยนแปลงผู้บริหารของเทศบาลฯ ยอดตกงานเรื่อยมา จนกระทั่งหายไปจากหน้าจอทีวี ก่อนมาเป็นข่าวอีกครั้งถึงชีวิตที่ตกอับ ไม่มีงานทำ ซึ่งเป็นผลพวงมาจากสุขภาพร่างกายที่ไม่แข็งแรงอันเนื่องมาจากอาการโรคประจำตัวเส้นเลือดในสมองตีบ, ความดันโลหิตสูงอีกด้วย โดยยอดได้ย้ายมาอาศัยอยู่ที่บ้านน้องสาว หลังยกบ้านที่เคยอยู่ให้กับลูก โดยมีรายได้จากเบี้ยยังชีพคนชราเดือนละ 600 บาท ขณะที่ภรรยาคนปัจจุบันก็ส่งเงินมาให้ใช้จ่ายบ้าง
ปั้นปลายชีวิต

วันที่ 23 สิงหาคม พ.ศ. 2565 บิณฑ์ และเอกพันธ์ บรรลือฤทธิ์ ได้เข้าเยี่ยมอาการของยอดซึ่งขณะนั้นป่วยติดเตียงอยู่ที่บ้านพัก แล้วลูกสาวของยอดก็ได้ให้บิณฑ์และเอกพันธ์รับยอดไปรักษาที่บ้านพักสุขสุดท้าย จังหวัดนนทบุรี โดยกำหนดในวันที่ 26 สิงหาคม แต่ยอดก็เสียชีวิตลงก่อนในวันที่ 24 สิงหาคม เวลา 13:10 น. สิริอายุ 72 ปี ทั้งนี้ ญาติติดใจสาเหตุการเสียชีวิตจึงส่งศพของยอดไปชันสูตรก่อนที่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ อำเภอองครักษ์ จังหวัดนครนายก แล้วจึงจะนำกลับมาประกอบพิธีทางศาสนาอีกครั้ง
ผลงาน > ผลงานภาพยนตร์

2522 แดร๊กคูล่าต๊อก
2523 ผู้ใหญ่มากับทุ่งหมาเมิน
2524 แก้วกาหลง รับบท พ่อของแก้ว
2524 หมามุ่ย
2524 เขยขัดดอก
2524 ขบวนการแก้จน
2525 ดอกฟ้ากับเด็กวัด
2525 คุณนายซาอุ
2525 แม่หอยหลอด
2526 ไอ้แก้วไอ้ทอง
2526 กุ๊กมือเก่า
2526 ม.6
2526 ไอ้ขี้เมา
2526 เสน่ห์นักร้อง รับบท ยอด
2526 นักเลงตราควาย รับบท ทีมของสิงห์
2526 อีสาวบ้านไร่ รับบท ลุงของใจหนุ่ม
2527 7 ทโมน
2527 สาวน้อยร้อยรัก
2527 เสน่ห์นางพราย รับบท ผู้ใหญ่บ้าน
2527 เสน่ห์สาวใช้ รับบท ผู้ใหญ่บ้าน
2527 เดชผีดิบ
2527 สาวใจแตก รับบท สีทอง (นักมวย)
2527 ผีเอ๊าะ เอ๊าะ รับบท พ่อของวิชาน
2527 บ้านสีดอกรัก รับบท ยอด
2527 รักต้องโกย
2527 ผ่าโลกบันเทิง
2527 อภินิหารน้ำมันพราย
2527 อิทธิฤทธิ์น้ำมันพราย
2527 ไม้เรียวหัก
2527 ที่รักจ๋า
2527 นักสู้หน้าเซ่อ
2527 นางพรายคะนองรัก รับบท ผู้ใหญ่บ้าน
2527 ทหารเกณฑ์ผลัด 2 รับบท ทหาร
2527 สิงห์รถบรรทุก 2 รับบท อาจารย์
2527 ทหารเกณฑ์เจอผี รับบท ทหาร
2527 เสือกัดสิงห์ รับบท ไอ้สอน
2527 ลูกหนี้ทีเด็ด รับบท ผ่อง ผาดโผน
2528 ครูข้าวเหนียว
2528 นางนาค ภาคพิสดาร
2528 แม่หมอน้ำมันพราย
2528 ระฆังผี
2528 หนึ่งในล้าน
2528 3 สิงห์เมืองนคร
2528 กองพันทหารหญิง รับบท กองพันทหาร
2528 ที่รัก เธออยู่ไหน
2528 บัวตูมบัวบาน
2528 จอมเมฆินทร์ รับบท พ่อมดท้องถิ่น
2528 เจ้าแม่ตะเคียนทอง
2528 นักรบ 3 สลึง รับบท นักรบ
2528 ไกลปืนเที่ยง รับบท ลุงของจ่าแรม
2528 คนในซอย
2529 เก่ง เฮง โหด รับบท ลุงของอินทร์
2529 ขุมทองนรก
2530 โลงแตก
2530 แม่นาค30
2530 เดชอีลำยอง
2530 พรายตะเคียน
2530 พี่น้อง 2 แสง
2531 ดาวอาถรรพ์
2531 ผมรักคุณนะ
2532 ตัวกูผู้ชนะ
2533 พรายคะนอง
2533 ต้นตระกูลปอบ รับบท อาจารย์
2533 หนุก รับบท คนเป็นเด็กเสริฟ
2533 ตะเคียนคู่
2533 กระสือกัดปอบ รับบท ไอ้ดำ
2533 ข้ามาจากสวรรค์
2533 7 ป่าช้า รับบท อาจารย์
2533 เจ้าพ่อ
2534 กะหัง รับบท พ่อของอร
2534 ปอบผีฟ้า รับบท ลุงของมนู
2534 ใหญ่โค่นใหญ่ รับบท ไอ้เสือ
2534 มันขึ้นมาจากโลง
2535 สัญญาใจ แม่นาคพระโขนง รับบท ไอ้ก้อง
2535 โหดล่าหิน รับบท ไอ้เสือ
2536 ทหารเกณฑ์บานฉ่ำ รับบท ทหาร
2537 แม่นาคพระโขนง
2546 ดึก ดำ ดึ๋ย (รับเชิญ)
2549 กระสือวาเลนไทน์
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2527 | เศรษฐีลูกทุ่ง | ช่อง 9 |  |  |
| 2530 | ในม่านเมฆ | ช่อง 9 | นายผั๋น | คู่กับ จันทนา ศิริผล |
| 2531 | ผู้กองยอดรัก | ช่อง 9 |  |  |
| 2533 | ขิงก็รา ข่าก็แรง | ช่อง 9 |  |  |
| 2534 | คุณหญิงบ่าวตั้ง | ช่อง 9 |  |  |
| 2535 | มะกอกเทวดา | ช่อง 3 |  |  |
| 2536 | ท่านผีเพี้ยน | ช่อง 3 |  |  |
| 2537 | คุณนายโอซาก้า | ช่อง 5 |  |  |
| 2537 | แม่นาคพระโขนง | ช่อง 5 |  |  |
| 2539 | แม่ศรีไพร | ช่อง 3 |  |  |
| 2541 | สวรรค์บ้านทุ่ง | ช่อง 9 | เพี้ยน |  |
| 2542 | ขุนช้างขุนแผน | ช่อง 3 |  |  |
| 2542 | แม่ปูเปรี้ยว | ช่อง 3 |  |  |
| 2543 | ตามจับตามจีบ | ช่อง 3 | จ่าจ้อย |  |
| 2544 | จักรแก้ว จักรเพชร | ช่อง 3 |  |  |
| 2549 | สาวน้อยร้อยล้าน | ช่อง 7 |  |  |
| 2558 | สาบควายลายคน | ไทยพีบีเอส | ท้วม | คู่กับ ปนัดดา โกมารทัต |
| 2553 | หมอหงวน แสงดาวแห่งศรัทธา | ไทยพีบีเอส |  |  |
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2559 | มิติรัก ผ่านเลนส์ รักออโต้โฟกัส | ช่อง พีพีทีวี |  |  |
ผลงาน > ผลงานซิตคอม

โคกคูนตระกูลไข่ (2546–2550)
ผลงาน > คอนเสิร์ต

คอนเสิร์ต ร่วมน้ำใจอาลัยจุ๋มจิ๋ม (30 ตุลาคม 2536)
ผลงาน > วิดีโอ ซีดี ภาพยนตร์

คุ้งตะเคียน
ฮาอย่าทำข้อย
แหล่งข้อมูลอื่น

ไทยฟิล์ม
หัวใจ 4 สี

| หัวใจ 4 สี |
| --- | --- |
กำกับ: พรพจน์ กนิษฐเสน
เขียนบท: พรพจน์-แสงเพชร
อำนวยการสร้าง: พรพจน์-รัชนีวรรณ
นักแสดงนำ: ศรัณยู วงศ์กระจ่าง ลลิตา ปัญโญภาส พงษ์พัฒน์ วชิรบรรจง ธัญญา โสภณ
ผู้จัดจำหน่าย: พรพจน์ฟิล์ม
วันฉาย: 7 ตุลาคม พ.ศ. 2532
ความยาว: 99 นาที
ประเทศ: ไทย
ภาษา: ไทย
หัวใจ 4 สี เป็นภาพยนตร์ไทยที่ออกฉายในปี พ.ศ. 2532 เป็นผลงานลำดับที่ 36 ของพรพจน์-รัชนีวรรณ กำกับโดยพรพจน์ กนิษฐเสน
เรื่องย่อ

วิภาวี (ลลิตา ปัญโญภาส)ได้งานเป็นพี่เลี้ยงเด็กให้กับวัชระ (ศรัณยู วงศ์กระจ่าง) ทำให้เธอต้องห่างจากพงษ์นรินทร์ (พงษ์พัฒน์ วชิรบรรจง) ที่เป็นเพื่อนสนิท แม้พงษ์นรินทร์ จะไม่อยากให้วิภาวีไปก็ตาม ทั้ง 2 ให้สัญญากันว่าจะเขียนจดหมายถึงกัน เมื่อวิภาวีไปเป็นพี่เลี้ยงเด็ก เธอก็รู้สึกได้ถึงปัญหาของครอบครัววัชระ และเด็กทั้ง 2 ต่างพยายามหาเรื่องแกล้งเธอ เพราะเด็กทั้ง 2 ไม่อยากได้พี่เลี้ยง วิภาวีได้คอยดูแลและช่วยเหลืออย่างเต็มที่ ความใกล้ชิดของวิภาวีและวัชระได้เริ่มก่อเกิดเป็นความรักขึ้น โดยที่ทั้ง 2 ไม่รู้ตัว วิภาวีจะเลือกใครระหว่างพงษ์นริทร์ชายที่ยอมทำเพื่อเธอได้ทุกอย่าง กับวัชระพ่อม่ายลูกติด ที่เธอรู้สึกดีด้วย
นักแสดง

ศรัณยู วงศ์กระจ่าง - รับบท วัชระ
ลลิตา ปัญโญภาส - รับบท วิภาวี
พงษ์พัฒน์ วชิรบรรจง - รับบท พงษ์นรินทร์
ธัญญา โสภณ
เต๋า

สำหรับความหมายอื่น ดูที่ เต๋า (แก้ความกำกวม)
ปากว้า เป็นสัญลักษณ์แสดงถึงเต๋าและการก่อกำเนิดสรรพสิ่ง
เต๋า (จีน: 道 เต้า) มีความหมายตามตัวอักษรว่า วิถี หรือ วิธี ต่อมาคัมภีร์เต๋ายุคแรก ได้ใช้คำว่า เต๋า ในความหมายใหม่ว่า เป็นสัจภาวะสูงสุด เป็นอุตรภาพ อัพภันตรภาพ ซึ่งปราศจากรูปร่าง พ้นวิสัยภาษา ความคิด และความเข้าใจของมนุษย์ เชื่อว่าเป็นต้นกำเนิดและจุดหมายปลายทางของสรรพสิ่ง แม้ความเชื่อนี้จะมีที่มาจากลัทธิเต๋า แต่ก็ได้แพร่หลายไปยังคตินิยมอื่น ๆ ด้วยทั้ง ลัทธิขงจื๊อ  ตลอดจนศาสนาและปรัชญาตะวันออกโดยรวม
คำอธิบายในคัมภีร์

แนวคิดเรื่องเต๋าปรากฏครั้งแรกในคัมภีร์เต้าเต๋อจิงของเล่าจื๊อ ที่กล่าวถึงเต๋าไว้ในบทแรกว่า
道可道，非常道。
名可名，非常名。
เต๋าที่เรียกขานได้ไม่ใช่เต๋าแท้ 
นามที่เรียกขานได้ไม่ใช่นามแท้
นอกจากนี้ยังอธิบายว่า
有物混成，先天地生。
寂兮寥兮，獨立而不改，

周行而不殆，可以為天地母。

吾不知其名，字之曰道，

強為之名曰大。

大曰逝，

逝曰遠，

遠曰反。
มีสิ่งหนึ่งบังเกิดจากกลีภพ มีอยู่ก่อนฟ้าดิน
 ดูสงบและว่างเปล่า ดำรงอยู่เอง ไม่เปลี่ยนแปลง 
แพร่ไปทั่วโดยไม่รู้เหน็ดเหนื่อย นับว่าเป็นมารดาของสรรพสิ่งก็ว่าได้
 ข้าพเจ้าไม่รู้ชื่อ แต่ขอเรียกว่า ”เต๋า” เมื่อต้องขานชื่อ ก็ขอเรียกว่า “สิ่งที่ยิ่งใหญ่” 
สิ่งที่ยิ่งใหญ่ย่อมชื่อว่าล่วงไป 
ล่วงไปก็ชื่อว่าไกล  
ไกลย่อมชื่อว่าย้อนกลับ
ลักษณะของเต๋า

นักวิชาการได้สรุปลักษณะของเต๋าไว้ดังนี้
เป็นที่มาของสรรพสิ่ง
เป็นรหัสยภาวะที่ไม่อาจเรียกขานได้
แทรกซึมแพร่หลายไปในทุกสิ่ง
เป็นกระบวนการที่เกี่ยวกับการเปลี่ยนแปลงของจักรวาล
ทัศนะเปรียบเทียบ

ตามความเชื่อของศาสนาเต๋า เต๋า คือปฐมธาตุ เป็นพลังงาน ต้นกำเนิดของสรรพสิ่งทั้งปวง เต๋าไม่มีชีวิต ไม่ใช่บุคคล ไม่ใช่พระเป็นเจ้า แต่ดำรงอยู่ก่อนพระเป็นเจ้า ความเชื่อเรื่องเต๋าของศาสนาเต๋าจึงมีลักษณะเป็นเอกนิยม มีความคล้ายคลึงกับธรรมกายในศาสนาพุทธนิกายมหายาน-วัชรยานและคล้ายกับความเชื่อเรื่องพรหมันของศาสนาฮินดูสำนักอไทฺวตะ เวทานตะ อีกด้วย
ลัทธิอนุตตรธรรมมีความเชื่อเรื่องเต๋าเช่นกัน แต่เชื่อว่าเต๋าเป็นพลังงานชีวิต เป็นบุคคล พระผู้สร้างสรรค์และก่อกำเนิดสรรพสิ่งตามเจตจำนงของพระองค์ และสถิตแพร่หลายแทรกซึมอยู่ในทุกสิ่ง ลัทธิอนุตตรธรรมจึงเรียกเต๋าว่า "พระแม่องค์ธรรม" และเชื่อว่าวิญญาณของสรรพสัตว์ก็มาจากพระแม่องค์ธรรมนี้ ความเชื่อเรื่องเต๋าของลัทธิอนุตตรธรรมจึงมีลักษณะเป็นสรรพัชฌัตเทวนิยม คล้ายความเชื่อเรื่องพรหมันของศาสนาฮินดูสำนักวิศิษฏาไทฺวตะ เวทานตะ
อุลตร้ากาแล็คซี่ ศึกสัตว์ประหลาดพิทักษ์โลก

| อุลตร้ากาแล็คซี่ ศึกสัตว์ประหลาดพิทักษ์โลก |
| --- | --- |

ประเภท: วิทยาศาสตร์,แอคชั่น,ต่อสู้
สร้างโดย: สึบุราย่าโปรดักชั่น
แสดงนำ: โชโตะ มินามิ ซากิ คามิเรียว โทโมฮิโตะ วาคิซากิ โทรุ ทาชิโนเฮ มิทสึโทชิ ชุนโด ฮิโรยูกิ โคนิชิ
ประเทศแหล่งกำเนิด: ญี่ปุ่น
จำนวนตอน: 13 ตอน
การผลิต
ความยาวตอน: ตอนละ 30 นาที
ออกอากาศ
เครือข่าย: Nippon BS Broadcasting
ออกอากาศ: 1 ธันวาคม พ.ศ. 2550 – กุมภาพันธ์ พ.ศ. 2551
อุลตร้ากาแล็คซี่ ศึกสัตว์ประหลาดพิทักษ์โลก หรือในชื่อภาษาญี่ปุ่น อุลตร้ากาแล็คซี่ ไดไคจูแบทเทิล (ญี่ปุ่น: ウルトラギャラクシー大怪獣バトル; โรมาจิ: Urutora Gyarakushii Daikaijū Batoru) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 1 ธันวาคม ค.ศ. 2007 ถึงวันที่ 3 กุมภาพันธ์ ค.ศ. 2008 มีจำนวนตอนทั้งหมด 13 ตอน
ประวัติ

อุลตร้าแกแล็คซี่ ไดไคจูแบทเทิล เป็นผลงานที่มีพิ้นฐานมาจากเกมดาต้าการ์ดดัส ไดไคจูแบทเทิล ULTRA MONSTERS ของบันได และเป็นผลงานในซีรีส์ไดไคจูแบทเทิล ทั้งนี้ซีรีส์ได้ถูกออกอากาศทางช่องทีวีดาวเทียมช่อง BS11
นอกจากนี้เนื้อหาของเรื่องได้อิงรูปแบบเกมมาใช้โดยเป็นการต่อสู้กันระหว่างสัตว์ประหลาด จึงทำให้องค์ประกอบของเรื่องเน้นทางปกป้องสัตว์ประหลาดและมนุษย์ต่างดาว พร้อมทั้งได้นำโกโมร่าเข้ามามีบทบาทเป็นตัวเอกหลักของเรื่อง
เนื้อเรื่อง

เรื่องราวเกี่ยวกับช่วงเวลาอนาคตอันใกล้ที่ก้าวเข้าสู่ยุคอวกาศ หน่วย ZAP SPACY ที่เดินทางมายังดาวเคราะห์โบริส ที่เคยเป็นที่ตั้งของศูนย์วิจัยของหน่วย ZAP SPACY และได้พบกับ "เรย์" บุรุษลึกลับผู้ถือครอง "แบทเทิลไนเซอร์" และสามารถควบคุมสัตว์ประหลาด "โกโมร่า" ได้ โดยที่เรย์มีความตั้งใจที่จะค้นหา "อุลตร้าแมนที่ถูกผนึก" ซีรีส์นี้เน้นการต่อสู้ระหว่างสัตว์ประหลาดด้วยกัน
ตัวละคร > ชาวดาวเรย์บลัด

| --- | --- |
เรย์ม่อน: 
ส่วนสูง: 50 เมตร
น้ำหนัก: 43,000 ตัน
ZAP SPACY > ยานรบ

| --- | --- |
Space Pendragon(ยานลำหน้า) และ Gostar Dragon (ยานลำหลัง):
ข้อมูลอื่นๆ

| --- | --- |
แบทเทิลไนเซอร์สีขาว: 
| --- | --- |
แบทเทิลไนเซอร์สีดำ:
รายชื่อตอน

| ตอนที่ | ชื่อตอน |  ออกอากาศ |  ออกอากาศ   ช่องวัน 31 |
| --- | --- | --- | --- |

| 1 | "ดาวอันไร้กฎเกณฑ์ของเหล่าสัตว์ประหลาด"   (怪獣無法惑星)  | 1 ธันวาคม 2007 | 21 กันยายน 2019 |
| 2 | "ลูกทีมคนที่ 5"   (五人目のクルー)  | 8 ธันวาคม 2007 | 28 กันยายน 2019 |
| 3 | "การโจมตีของสัตว์ประหลาดล่องหน!"   (透明怪獣襲撃!)  | 15 ธันวาคม 2007 | 5 ตุลาคม 2019 |
| 4 | "เบมสตาร์เผยโฉม!"   (ベムスター参上!)  | 22 ธันวาคม 2007 | 12 ตุลาคม 2019 |
| 5 | "กับดักในเมืองเบรัลโก้"   (ベラルゴシティの罠)  | 29 ธันวาคม 2007 | 19 ตุลาคม 2019 |
| 6 | "ผู้บงการสัตว์ประหลาดอีกหนึ่งคน"   (もう一人の怪獣使い)  | 5 มกราคม 2008 | 26 ตุลาคม 2019 |
| 7 | "ศิลาเรียกสัตว์ประหลาด"   (怪獣を呼ぶ石)  | 12 มกราคม 2008 | 2 พฤศจิกายน 2019 |
| 8 | "ราชันย์ใต้ผืนน้ำ"   (水中の王者)  | 19 มกราคม 2008 | 9 พฤศจิกายน 2019 |
| 9 | "เพนดราก้อนจมดิ่ง!"   (ペンドラゴン浮上せず!)  | 26 มกราคม 2008 | 16 พฤศจิกายน 2019 |
| 10 | "การพบกันอีกครั้งโดยไม่คาดคิด"   (予期せぬ再会)  | 2 กุมภาพันธ์ 2008 | 23 พฤศจิกายน 2019 |
| 11 | "อุลตร้าแมน"   (ウルトラマン)  | 9 กุมภาพันธ์ 2008 | 30 พฤศจิกายน 2019 |
| 12 | "เรย์บลัด"   (レイブラッド)  | 16 กุมภาพันธ์ 2008 | 7 ธันวาคม 2019 |
| 13 | "หลบหนีจากดวงดาว"   (惑星脱出)  | 3 กุมภาพันธ์ 2008 | 14 ธันวาคม 2019 |
เพลงประกอบ

| --- | --- |
ภาพผู้ที่ร้องเพลง OP & ED ของ อุลตร้าแกแล็คซี่ ไดไคจูแบทเทิล: 
"อีเทอร์นัล ทราเวลเลอร์" (エターナル・トラベラー)
"JUMP UP"
ดูเพิ่ม

เว็ปไซด์ของสึบุราย่าโปรดักชั่น (ญี่ปุ่น)
Official เว็ปข้อมูลของสัตว์ประหลาด (ญี่ปุ่น)
Henshin Hero เก็บถาวร 2016-03-04 ที่ เวย์แบ็กแมชชีน เว็ปบอร์ดเกี่ยวกับอุลตร้าแมน  (ไทย)
ลา

สำหรับความหมายอื่น ดูที่ ลา (แก้ความกำกวม)
| ลา |
| --- | --- |

ลาที่โคลเวลลี นอร์ทเดวอน
สถานะการอนุรักษ์
สัตว์เลี้ยงหรือปศุสัตว์ 
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับสัตว์กีบคี่ Perissodactyla
วงศ์:: วงศ์ม้า Equidae
สกุล:: Equus Equus
สปีชีส์:: E.  africanus
สปีชีส์ย่อย:: E.  a. asinus
Trinomial name
Equus africanus asinus Linnaeus, 1758
ลา เป็นสัตว์สี่เท้าชนิดที่มีกีบเท้าเดียวชนิดหนึ่ง อยู่ในวงศ์ Equidae บรรพบุรุษที่เป็นสัตว์ป่าของลาคือลาป่าแอฟริกา (E. africanus) และอาจจัดให้เป็นชนิดย่อย Equus africanus asinus หรือชนิดเฉพาะ Equus asinus โดยถูกนำมาเป็นสัตว์เลี้ยงของมนุษย์ เมื่อประมาณ 5000–7000 ปีก่อนคริสต์ศักราช ซึ่งเป็นช่วงเดียวกับที่มีการนำม้ามาใช้งาน เนื่องจากสัตว์ในสกุล Equus สามารถผสมข้ามสายพันธุ์ได้ ลูกผสมของม้ากับลาคือล่อ ซึ่งเป็นหมันแต่แข็งแรงและอึดทนกว่า การผสมที่ประสบความสำเร็จใช้ลาตัวผู้และม้าตัวเมีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Equus asinus
| การแยกแยะหน่วยอนุกรมวิธาน |
| --- | --- |
Equus africanus asinus:  Wikidata: Q19707  BioLib: 503178  EPPO: EQUUAA  GBIF: 9103830  ITIS: 926235  MSW: 14100005  NCBI: 83772  NZOR: b6a4287c-cfd0-48db-85fe-eea114355cf8  uBio: 105962 
Equus asinus:  Wikidata: Q19829417  Wikispecies: Equus asinus  ADW: Equus_asinus  BOLD: 27255  Fossilworks: 104269  GBIF: 2440891  iNaturalist: 148030  IRMNG: 10199008  ITIS: 180690  MSW: 14100004  NBN: NHMSYS0020975282  NCBI: 9793 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เช็กเกีย 
อื่น ๆ:  พจนานุกรมประวัติศาสตร์ของสวิสเซอร์แลนด์
สัมมาอาชีวะ

สัมมาอาชีวะ เป็นหนึ่งในมรรค 8 หรือ มรรคมีองค์แปด
คำจำกัดความ

เลี้ยงชีพชอบ หมายถึงการทำมาหากินด้วยอาชีพที่สุจริต
ฆราวาส สัมมาอาชีวะ หมายถึง การเว้นมิจฉาอาชีวะ อันได้แก่ การเลี้ยงชีพไม่ชอบ คือการแสวงหาปัจจัยมาบริโภคที่มิชอบ คือการโกงหรือหลอกลวง เว้นการประจบสอพลอ การบีบบังคับขู่เข็ญ และการต่อลาภด้วยลาภ หรือก็คือการแสวงหาลาภโดยไม่ประกอบด้วยความเพียร (สัมมาวายามะ) คือขี้เกียจ อยากได้มาง่าย ๆ โดยไม่อาศัยกำลังแห่งสติปัญญาและแรงกาย ซ้ำโลภจนไม่ชอบธรรม เช่น เบียดเบียนลูกจ้าง และทำลายสิ่งแวดล้อม สังคม เพื่ออย่างได้มาก เสียให้น้อย
รวมถึงการไม่ประกอบมิจฉาอาชีวะ 5 ประเภท ดังนี้
สัตถวณิชชา คือ การขายอาวุธ ได้แก่ อาวุธปืน อาวุธเคมี ระเบิด นิวเคลียร์ อาวุธอื่น ๆ เป็นต้น อาวุธเหล่านี้หากมีเจตนาเพื่อทำร้ายกัน จะก่อให้เกิดการทำลายล้างซึ่งกันและกัน โลกจะไม่เกิดสันติสุข
สัตตวณิชชา หมายถึง การค้าขายมนุษย์ ได้แก่ การค้าขายเด็ก การค้าทาส ตลอดจนการใช้แรงงานเด็กและสตรีอย่างทารุณ รวมถึงการขายตัวหรือขายบริการทางเพศทั้งของตัวเองและผุ้อื่น
มังสวณิชชา หมายถึง ค้าขายสัตว์เป็น สำหรับฆ่าเพื่อเป็นอาหารเป็นการส่งเสริมให้ทำผิดศีลข้อที่ 1 คือการฆ่าสัตว์ตัดชีวิต
มัชชวณิชชา หมายถึง การค้าขายน้ำเมา ตลอดจนการค้าสารเสพติดทุกชนิด รวมถึงการเสพเอง
วิสวณิชชา หมายถึง การค้าขายยาพิษ ซึ่งเป็นอันตรายต่อผู้ใช้ รวมทั้งเป็นอันตรายต่อสัตว์
บรรพชิต (นักบวช) สัมมาอาชีวะ หมายถึง การใช้ชีวิตด้วยการบริโภคปัจจัยสี่ อย่างมักน้อย เท่าที่จำเป็น ถ้าเป็นนักบวชที่อยู่ด้วยการขอ ต้องรักษาปัจจัยสี่ของทายกอย่างดี เพื่อให้คุ้มค่าต่อผู้ให้ ไม่เบียดเบียน และไม่เสพสิ่งที่นอกเหนือจากปัจจัยสี่โดยไม่จำเป็นเช่นกามคุณ 5 เพราะแม้ไม่เสพกามคุณ มนุษย์ก็สามารถดำรงชีวิตอยู่ได้ สัมมาอาชีวะของผู้บวชคือไม่เสพบริโภคเกินจำเป็น เช่น ดูการละเล่น แต่งตัว เป็นต้น
สกุล ศรีพรหม

| สกุล ศรีพรหมม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงศึกษาธิการ
ดำรงตำแหน่ง 9 สิงหาคม พ.ศ. 2531 – 23 กุมภาพันธ์ พ.ศ. 2534
นายกรัฐมนตรี: พลเอก ชาติชาย ชุณหะวัณ
 
ข้อมูลส่วนบุคคล
เกิด: 28 เมษายน พ.ศ. 2475 จังหวัดนครราชสีมา ประเทศสยาม
เสียชีวิต: 2 พฤษภาคม พ.ศ. 2547 (72 ปี) เขตบางกอกน้อย กรุงเทพมหานคร
พรรคการเมือง: ชาติไทย (2522–2539)  ชาติพัฒนา (2539–2547)
คู่สมรส: เกษร ศรีพรหม
ลายมือชื่อ: 

สกุล ศรีพรหม (28 เมษายน พ.ศ. 2475 – 2 พฤษภาคม พ.ศ. 2547) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชาติชาย ชุณหะวัณ และอดีตสมาชิกสภาผู้แทนราษฎรจังหวัดนครราชสีมา
ประวัติ

สกุล เกิดเมื่อวันที่ 28  เมษายน พ.ศ. 2475 ณ บ้านเลขที่ 242-243 ตรอกกงสุลฝรั่งเศส(ตรอกวัดแจ้งใน) ตรงข้างวัดแจ้งใน อำเภอเมืองนครราชสีมา จังหวัดนครราชสีมา สำเร็จการศึกษาระดับมัธยมศึกษาจาก โรงเรียนราชสีมาวิทยาลัย ระดับประโยคเตรียมอุดมศึกษา ในปี พ.ศ. 2492 จากนั้นได้รับประกาศนียบัตรครูพิเศษมัธยม ประกาศนียบัตรวิชาสถิติ จากสมาคมคณิตศาสตร์ จุฬาลงกรณ์มหาวิทยาลัย ปริญญาตรีทางกฎหมาย  นิติศาสตร์บัณฑิต จากมหาวิทยาลัยธรรมศาสตร์
เริ่มเป็นครูตั้งแต่ปี พ.ศ. 2495 ณ โรงเรียนสหวิทยา (ปัจจุบันคือรวมมิตรวิทยาและโรงเรียนศิริวิทยากร) จนถึงปี พ.ศ. 2511 ได้เป็นสมาชิกสภาเทศบาลเมืองนครราชสีมา และได้รับแต่งตั้งเป็นเทศมนตรีเทศบาลเมืองนครราชสีมา พ.ศ. 2516 – พ.ศ. 2522 เป็นผู้พิพากษาสมทบ ศาลคดีเด็กและเยาวชนจังหวัดนครราชสีมา ในช่วง พ.ศ. 2522 - 2531 ได้ลงสมัครรับเลือกตั้งเป็น สมาชิกสภาผู้แทนราษฎรจังหวัดนครราชสีมาและได้รับเลือกตั้งติดต่อกัน 4 สมัย
เคยได้รับตำแหน่งทางการเมือง เช่นผู้ช่วยเลขานุการรองประธานสภาผู้แทนราษฎร เป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี รองเลขาธิการพรรคชาติไทย จากนั้นในปี พ.ศ. 2529 ได้รับแต่งตั้งให้ดำรงตำแหน่งประจำสำนักเลขาธิการนายกรัฐมนตรี และ พ.ศ. 2531 ได้รับแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ (คณะรัฐมนตรีคณะที่ 45 ของไทย , คณะรัฐมนตรีคณะที่ 46 ของไทย) และพ้นจากตำแหน่งรัฐมนตรช่วยว่าการกระทรวงศึกษาธิการ เมื่อวันที่  23 กุมภาพันธ์ พ.ศ. 2534 เนื่องจาก การ รัฐประหาร โดยคณะรักษาความสงบเรียบร้อยแห่งชาติ (รสช.)
สกุล ถึงแก่อนิจกรรม เมื่อวันอาทิตย์ที่ 2 พฤษภาคม พ.ศ. 2547 สิริอายุ 72 ปี
ประวัติครอบครัว

อาจารย์สกุล ศรีพรหม สมรส กับ นางเกสร   ศรีพรหม (ชื่อเดิม ลมุล) เมื่อวันที่ 5 พฤศจิกายน พ.ศ. 2497 มีบุตรธิดา รวม 9 คน คือ
นายดุลยรัตน์   ศรีพรหม
นางพรพัชรี  สำนักโนน
นางศรีธิดา  ขจรปรีดานนท์
นางสาวรวีวรรณ   ศรีพรหม
นายเจษฎา   ศรีพรหม
นางสาวนาริสา   ศรีพรหม
นางสาวภัทรา   ศรีพรหม
นางสาวเขตศิริ   ศรีพรหม
นายอภิรัตน์ ศรีพรหม
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญลูกเสือสดุดี ชั้นที่ 1
เมษ ธราธร

| เมษ ธราธร |
| --- | --- |
อาชีพ: ผู้กำกับภาพยนตร์
ผลงานเด่น: ATM เออรัก เออเร่อ ไอฟาย..แต๊งกิ้ว..เลิฟยู้
สังกัด: จีทีเอช  จีดีเอช ห้าห้าเก้า
เมษ ธราธร หรือ เมษ เป็นผู้กำกับภาพยนตร์ชาวไทย สังกัด จีดีเอช  มีผลงานการกำกับภาพยนตร์โด่งดังภายใต้ค่าย จีเอ็มเอ็ม ไท หับ ได้แก่ ATM เออรัก เออเร่อ และ ไอฟาย..แต๊งกิ้ว..เลิฟยู้
ประวัติ

เมษ สำเร็จการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย ภาควิชาภาพยนตร์และภาพนิ่ง รุ่น 37
ขณะกำลังศึกษาใน คณะนิเทศศาสตร์ จุฬาลงกรณ์มหาวิทยาลัย เมษมีผลงานหนังสั้นนิสิตเรื่อง "มนต์รักซักรีด" เป็นที่ถูกใจของผู้กำกับ จิระ มะลิกุล จึงได้ถูกชักชวนให้เข้าไปทำงานด้วย เริ่มที่การเขียนบทภาพยนตร์ร่วมกับเพื่อน ๆ รวมถึง ฉันทวิชช์ ธนะเสวี ในเรื่อง "เก๋า เก๋า"
เมษ มีผลงานกำกับภาพยนตร์เรื่องแรกในค่าย จีเอ็มเอ็ม ไท หับ ร่วมกับผู้กำกับ วิทยา ทองอยู่ยง ได้แก่ เรื่อง บ้านฉัน..ตลกไว้ก่อน (พ่อสอนไว้) ตามด้วยผลงานกำกับภาพยนตร์เดี่ยวที่ทำรายได้ถล่มทลายอย่าง ATM เออรัก เออเร่อ และ ไอฟาย..แต๊งกิ้ว..เลิฟยู้
ผลงาน

| ปี | ชื่อเรื่อง | ภาษาอังกฤษ | ทำหน้าที่ | บริษัท |
| --- | --- | --- | --- | --- |
| 2549 | เก๋า..เก๋า | The Possibble | เขียนบท | จีเอ็มเอ็ม ไท หับ |
| 2553 | บ้านฉัน..ตลกไว้ก่อน (พ่อสอนไว้) | The Little Comedian | เขียนบท,กำกับภาพยนตร์ | จีเอ็มเอ็ม ไท หับ |
| 2555 | ATM เออรัก เออเร่อ | ATM | เขียนบท,กำกับภาพยนตร์ | จีเอ็มเอ็ม ไท หับ |
| 2557 | ไอฟาย..แต๊งกิ้ว..เลิฟยู้ | I Fine..Thank You..Love You | เขียนบท,กำกับภาพยนตร์ | จีเอ็มเอ็ม ไท หับ |
| 2563 | อ้าย..คนหล่อลวง | The Con-HeArtist | กำกับภาพยนตร์ | จีดีเอช ห้าห้าเก้า |
แหล่งข้อมูลอื่น

เมษ ธราธร ที่อินเทอร์เน็ตมูวีเดตาเบส
มงคล สุคนธขจร

| มงคล สุคนธขจรป> ม. |
| --- | --- |


รองประธานสภาผู้แทนราษฎร คนที่หนึ่ง
ดำรงตำแหน่ง 19 เมษายน – 6 ตุลาคม พ.ศ. 2519
ก่อนหน้า: ประมวล กุลมาตย์
ดำรงตำแหน่ง 9 พฤษภาคม พ.ศ. 2522 – 14 เมษายน พ.ศ. 2523
ถัดไป: สอาด ปิยวรรณ
 
ข้อมูลส่วนบุคคล
เกิด: 31 พฤษภาคม พ.ศ. 2466
เสียชีวิต: 14 เมษายน พ.ศ. 2523 (56 ปี)
พรรคการเมือง: ชาติไทย (2518–2523)
คู่สมรส: สุดจิตต์ สุคนธขจร

มงคล สุคนธขจร (31 พฤษภาคม พ.ศ. 2466 – 14 เมษายน พ.ศ. 2523) อดีตรองประธานสภาผู้แทนราษฎร และอดีตสมาชิกสภาผู้แทนราษฎรจังหวัดนครราชสีมา 3 สมัย
ประวัติ

มงคล เกิดเมื่อวันที่ 31 พฤษภาคม พ.ศ. 2466 สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับสุดจิตต์ สุคนธขจร
มงคล สุคนธขจร ถึงแก่อนิจกรรมด้วยโรคมะเร็งปอด เมื่อวันที่ 14 เมษายน พ.ศ. 2523 สิริอายุรวม 56 ปี
งานการเมือง

มงคล ประกอบอาชีพทนายความ ก่อนที่จะได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2518 สังกัดพรรคชาติไทย และได้รับเลือกติดต่อกันรวม 3 ครั้ง
มงคล ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 12 เมื่อ พ.ศ. 2519 และ สภาผู้แทนราษฎรไทย ชุดที่ 13 เมื่อ พ.ศ. 2522
งานการเมือง > สมาชิกสภาผู้แทนราษฎร

มงคล สุคนธขจร ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดนครราชสีมา สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดนครราชสีมา สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนครราชสีมา สังกัดพรรคชาติไทย
เครื่องราชอิสริยาภรณ์

พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สังคม

ระวังสับสนกับ สังคมศึกษา
สำหรับอำเภอ ดูที่ อำเภอสังคม
กลุ่มคนในสังคม
สังคม หรือ สังคมมนุษย์ คือการอยู่รวมกันของมนุษย์โดยมีลักษณะความสัมพันธ์ซึ่งกันและกันหลายรูปแบบ เช่น อาชีพ อายุ เพศ ศาสนา ฐานะ ที่อยู่อาศัย ฯลฯ สำหรับระบบสังคมที่รวมถึงสิ่งมีชีวิตประเภทอื่นนอกเหนือจากมนุษย์อาจใช้คำว่าระบบนิเวศ ซึ่งมีความหมายเกี่ยวกับความสัมพันธ์ของสิ่งมีชีวิตต่าง ๆ กับสภาพแวดล้อม สังคมของมนุษย์เกิดจากกลุ่มบุคคลที่มีความสนใจร่วมกันไม่ว่าจะในด้านใด เช่น ประเทศ จังหวัด และอื่น ๆ และมักจะมีวัฒนธรรมหรือประเพณีรวมถึงภาษา การละเล่นและอาหารการกินของตนเองในแต่ละสังคม การที่มนุษย์รวมกันเป็นสังคมนั้น ช่วยให้มนุษย์สามารถสร้างและพัฒนาสิ่งต่าง ๆ ให้ประสบความสำเร็จได้ ซึ่งอาจเป็นไปไม่ได้ถ้าต้องทำสิ่งนั้นโดยลำพัง ขณะเดียวกันสังคมที่พัฒนาหรือกำลังพัฒนาเป็นเมืองขนาดใหญ่ ซึ่งมีการใช้เทคโนโลยีช่วยในการทำงานอย่างมากนั้น ก็อาจส่งผลให้ประชากรที่ไม่สามารถปรับตัวตามสภาพสังคมที่เปลี่ยนแปลง เกิดความรู้สึกโดดเดี่ยวหรือความรู้สึกว่าตนเองไม่มีส่วนร่วมในสังคมขึ้นมาได้
ชุมชนเสมือน

ชุมชนเสมือน คือสังคมรูปแบบหนึ่งที่มีความสัมพันธ์ต่อกัน โดยการใช้เครื่องมือสื่อสารเพื่อสร้างเครือข่ายสังคมที่ไม่มีข้อจำกัดทางภูมิประเทศ เขตแดน หรือระยะทาง เพื่อสร้างกลุ่มหรือสังคมที่มีความสนใจหรือมีเป้าหมายในเรื่องเดียวกัน ชุมชนเสมือนจริงมีการเติบโตอย่างรวดเร็วและกว้างขวาง ซึ่งเป็นผลมาจากเทคโนโลยีที่เกี่ยวข้องกับคอมพิวเตอร์และอินเทอร์เน็ต โดยส่วนมากนิยมใช้บริการเครือข่ายสังคมซึ่งให้บริการฟรีอย่างเช่น เฟซบุ๊ก ไฮไฟฟ์ มายสเปซ ทวิตเตอร์